"Et es am dröppele" saht ich ene Momang späder. Rucksack, opmaache, Räänjack erusfrösele, andunn, fädich! Mäht nix, hann mer ald öftersch esu jemaat! Op 1095 m stund e Stöckche nevven däm Wääch de "Vierge de Biakorri", dat heiß "die Jungfrau am windigen Platz". "Dat pass jo", meint et Lucie un trick sich der Anorak noch mih zo. Däm Jisbert singe Wanderhot wör bal fleeje jejange. Et Nora hät kahl Häng un ich wor am övverläje, ov mer die "Jungfrau am windigen Platz" för besser Wedder aanrofe sollte.